cyanic-selkie/wikianc huggingface dataset:
ஆளவந்தார் கொலை வழக்கு
விவரம்
சென்னையைச் சேர்ந்த சி. ஆளவந்தார் என்னும் பேனா வர்த்தகரை ஆகஸ்ட் 28, 1952 முதல் காணவில்லை என அவரது முதலாளி எம். சி. குன்னன் குட்டி (ஜெம் அண்ட் கோ நிறுவனர்) காவல்துறையினரிடம் புகார் அளித்தார். அதற்கு மறுநாள் சென்னையிலிருந்து தனுஷ்கோடி வரை செல்லும் இந்திய-சிலோன் விரைவுத் தொடருந்தின் மூன்றாம் வகுப்பு பெட்டியொன்றில் தலையற்ற உடல் ஒன்று கண்டெடுக்கப்பட்டது. இரயில் மானாமதுரை சந்திப்பருகில் சென்று கொண்டிருக்கையில் இருக்கைக்கு கீழே இருந்த பெட்டி ஒன்றிலிருந்து துர்நாற்றம் வீசுவதாகப் பயணிகள் புகார் அளித்தனர். புகாரை விசாரிக்க அங்கு வந்த காவல் துறையினர் பெட்டியைத் திறந்து பார்த்த போது அதில் தலையற்ற உடலும், வெட்டப்பட்ட கை, கால்களும் இருப்பது கண்டுபிடிக்கப்பட்டது. மானாமதுரையில் நடந்த பிரேதப் பரிசோதனையிலும் காவல் துறை விசாரணையின் இறுதியில் அவ்வுடல் 25 வயது மதிக்கத்தக்க ஒரு முசுலிமுடையதாக இருக்கலாம் என அறிக்கை தரப்பட்டது. (விருத்தசேதனம் செய்யப்பட்ட உடலாகையால் அத்தகு தவறான முடிவு எடுக்கப்பட்டது).
இதுநடந்த சில நாட்களுக்குள் சென்னை ராயபுரம் கடற்கரைப் பகுதியில் ஒரு மனிதத் தலை காவல் துறையினரால் கண்டெடுக்கபப்ட்டது. ஒரு சட்டையில் சுற்றி கடற்கரையில் புதைக்கப்பட்டிருந்த அத்தலை கடலலைகளால் தொண்டியெடுக்கபபட்டு கரையோரமாக ஒதுங்கியிருந்தது. தடயவியல் சோதனைக்காக அது சென்னை மருத்துவக் கல்லூரிக்கு அனுப்பி வைக்கப்பட்டது. மானாமதுரையில் கண்டெடுக்கப்பட்ட உடல் பகுதிகளும் அங்கு அனுப்பப்பட்டன. அவற்றை சோதித்த மருத்தவர் சி. பி. கோபாலகிருஷ்ணா அவை 42 வயது மதிக்கத் தக்க ஒரே நபருடையன என்று முடிவு செய்தார். உடலைப் பார்வையிட்ட ஆளவந்தாரின் மனைவி அது தன் கணவர் தான் என்று அடையாளம் காட்டினார். ஆளவந்தார் பிரித்தானிய இந்திய இராணுவத்தில் பணியாற்றியவராகையால் அங்கிருந்த ஆவணங்களிலிருந்து அவரது கை ரேகை விவரங்கள் கொண்டு வரப்பட்டு உடலின் கைரேகையோடு ஒப்பிடப்பட்டன. இதன் மூலம் கிடைத்த உடலும் தலையும் ஆளவந்தாருடையன என்பது உறுதியானது.
வழக்கும் விசாரணையும்
ஆளவந்தார் கொலையினை காவல் துறையினர் விசாரித்த போது அவரது கொலைக்கான காரணங்கள் வெளியாகின. ஆளவந்தார் சென்னை பாரி முனை சைனா பசாரில் பேனா கடை வைந்திருந்தார். அதுமட்டுமன்றி  தவணை முறையில் சேலைகளையும் விற்று வந்தார். அவருக்குப் பல பெண்களுடன் தொடர்பு இருந்தது. அவர்களுள் ஒருவர் கேரளத்தைச் சேர்ந்த தேவகி மேனன். 1951 இல் ஆளவந்தாருடன் தொடர்பு வைத்திருந்த தேவகி பின் அவரை விட்டு விலகி பி. பிரபாக்கர் மேனன் என்பவரை திருமணம் செய்து கொண்டார். ஆனால் ஆளவந்தார் திருமணத்துக்குப் பின்பும் தேவகியை தொடர்ந்து தன்னுடன் உடலுறவு கொள்ள வற்புறுத்தி வந்தார். இதனால் தேவகி தன் கணவர் பிரபாக்கரிடம் ஆளவந்தாரால் தனக்கு ஏற்பட்டுள்ள சிக்கலைச் சொல்லி முறையிட்டார். தேவகியும் பிரபாக்கரும் இணைந்து ஆளவந்தாரைக் கொலை செய்ய முடிவு செய்தனர். திட்டமிட்டபடி தேவகி ஆளவந்தாரை தனது 62, கல்லறை சாலை இல்லத்துக்கு வரவழைத்தார். ஆகஸ்ட் 28, 1952 நன்பகல் தேவகியின் வீட்டுக்குச் சென்ற ஆளவந்தாரை தேவகியும், பிரபாக்கரும் சேர்ந்து கொலை செய்தனர். பின் அவரது உடலைப் பல பகுதிகளாக வெட்டி தலையை இராயபுரம் கடற்கரையில் புதைத்தனர். உடலை ஒரு பழைய பயணப் பெட்டியில் அடைத்து இந்திய-சிலோன் தொடருந்தில் ஏற்றிவிட்டனர். பின் சென்னையிலிருந்து மும்பை நகருக்குச் சென்று விட்டனர். இவ்விவரங்கள் அனைத்தும் காவல்துறை விசாரணையில் வெளியாகின. மும்பையில் அவர்கள் கைது செய்யப்பட்டு சென்னைக்கு கொண்டு வரப்பட்டனர்.
பொது மக்களிடையே பெரும் பரபரப்பை ஏற்படுத்திய இவ்வழக்கு தடயவியல் துறையில் முக்கிய வழக்காகக் கருதப்பட்டது. இது குறித்து ஆய்விதழ்களில் கட்டுரைகள் எழுதப்பட்டன. மருத்துவப் பாடப் புத்தகங்களிலும் இது குறிப்பிடப்பட்டது.
பரவலர் ஊடகங்களில்
ஆளவந்தார் கொலை வழக்கு என்ற பெயரிலான நாடகம் ஒன்று சென்னைத் தொலைக்காட்சியில் (தூர்தர்ஷன்) ‌ஒளிபரப்பப்பட்டது.
ஆளவந்தார் கொலை வழக்கு சிந்து எனும் கொலைச்சிந்து குஜிலி பாடல் மிகப் பிரபலமாக வெளியிடப்பட்டது.
வெளி இணைப்புகள்
பகுப்பு:தமிழ்நாட்டில் கொலை வழக்குகள்
ஜெஃப் ஹன்டர்
ஜெஃப் ஹன்டர்  (Geoff Hunter , பிறப்பு: செப்டம்பர் 11 1937  ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1971 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜெஃப் ஹன்டர் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1937 பிறப்புகள் பகுப்பு:வாழும் நபர்கள் பகுப்பு:டொர்செட் துடுப்பாட்டக்காரர்கள்
பசுமைக்குடில்
பசுமைக்குடில் (greenhouse) (அல்லது கண்ணாடிக்குடில்,அல்லது போதுமான வெப்பம் உள்ளபோது வெங்குடில்) என்பது ஒளிபுகும் சுவர்களும் கூரையும் கண்ணாடியால் அமைந்த கட்டிடமாகும். இங்கு, கட்டுபடுத்திய காலநிலை சூழலில் தாவரங்கள்  வளர்க்கப்படுகின்றன. இவை அளவில் சிறு கொட்டகை முதல் தொழிலக் கட்டிடம் வரையிலான கட்டமைப்புகளாக அமைகின்றன. மிகச் சிறிய பசுமைக்குடில் தண்சட்டகம் எனப்படுகிறது. பசுமைக்குடில் உட்பகுதி சூரிய ஒளிக்கு ஆட்படுவதால் வெளிச்சூழலை விட கணிசமாக சூடடைகிறது. எனவே குளிர்ந்த வானிலையில் இருந்து உள்ளளடக்கத்தைக் காப்பாற்றுகிறது.
பல வணிகமுறை கண்ணாடி பசுமைக்குடில்கள் அல்லது வெங்குடில்கள் காய்கறிகளும் பூக்களும் விளைவிக்கும் உயர்தொழில்நுட்ப ஏந்துகளாகும். கண்ணாடி பசுமைக்குடில்களில் திரையிடும் அமைப்புகள், சூடாக்கும், குளிர்த்தும், ஒளியூட்டும் அமைப்புகள், உள்நிலைமைகளைக் கட்டுபடுத்த ஒரு கணினி அமைந்து உகந்த பயிர்வளர்ச்சிச் சூழலை உருவாக்குகின்றன. பசுமைக்குடில் நுண்காலநிலையைக் (அதாவது, காற்று வெப்பநிலை, சார்பு ஈரப்பதன், ஆவியழுத்தக் குறைபாடு ஆகியவற்றைக்) கட்டுபடுத்தி, அதன் உகப்புநிலையையும் ஏற்ற ஏந்து விகிதத்தையும் மதிப்பிட பல்வேறு நுட்பங்கள் பயன்கொள்ளப்படுகின்றன. இதனால் விளைச்சலுக்கான இடர் குறிப்பிட்ட பயிரின் விளைச்சலுக்கு முன்பே கட்டுபடுத்த முடிகிறது.
சுவர்கள், கூரைகள் ஒளிபுகவிடும் தன்மை கொண்ட கண்ணாடி அல்லது நெகிழியைக் கொண்டு பசுமைக்குடில்கள் அமைக்கப்படுவதனால், தாவரத்தின் வளர்ச்சிக்குத் தேவையான ஒளியை வழங்கவும், கட்டட அமைப்பின் தன்மையால் தாவரத்திற்குச் சாதகமான ஈரப்பதனை வழங்கக் கூடியதாகவும் இவை அமைக்கப்படுகின்றன. கண்ணாடி அல்லது நெகிழியினால் மூடப்பட்ட நிலையில் வைத்திருக்கப்படுவதனால், உள்ளே இருந்து வெப்பம் வெளியேறாது தவிர்க்கப்பட்டு, குளிரான வெளிச்சூழல் இருக்கையில் தாவரங்கள் உள்ளாக பாதுகாக்கப்படுகின்றன. அத்துடன் முக்கியமாக சூழலினால் இலகுவில் பாதிப்படையக் கூடிய இளம்தாவரங்களான நாற்றுக்களைப் பாதுகாக்கவும், சாதகமற்ற பருவகாலங்களிலும் தாவர உற்பத்தி, விருத்தியைச் செய்யவும் இந்த பசுமைக்குடில்கள் உதவுகின்றன. அத்துடன் பலத்த காற்று போன்ற பாதகமான சூழல்களைத் தவிர்க்கவும் உதவுகின்றன. .
பசுமைக்குடிலை மூடியுள்ள ஒளிபுகவிடும் தன்மை கொண்ட பொருட்களினூடாக கண்ணுக்குப் புலப்படும் சூரியக் கதிர்வீச்சு உள்ளே வரும்போது, அங்கிருக்கும் தாவரங்கள், மண் மற்றும் ஏனைய அனைத்துப் பொருட்களாலும் உறிஞ்சப்பட்டு, வெப்ப ஆற்றலாக மாறும். அவ்வாறு வெப்பமான பொருட்களால் அவற்றைச் சுற்றியுள்ள காற்றும் வெப்பமடையும். அந்த வெப்பம் வெளியேறாது அதனை மூடியுள்ள சுவர், கூரை பாதுகாக்கும். அத்துடன், வெப்பமடைந்த தாவரம், மற்றும் ஏனைய பொருட்களிலிருந்து ஒரு பகுதி வெப்ப ஆற்றலானது, அதிர்வெண் கூடிய அகச்சிவப்புக் கதிர் அலைக்கற்றை கொண்ட வெப்பக் கதிர்வீச்சாக வெளியேறும். மூடப்பட்ட அமைப்பினுள் இருப்பதனால், அவ்வாறு வெளியேறும் ஆற்றலின் ஒரு பகுதியும் சுற்றியுள்ள காற்றில் பிடிக்கப்படும். சுற்றியுள்ள காற்றில் தாவரங்களின் ஒளிச்சேர்க்கையால் பெறப்படும் காபனீரொக்சைட்டு அதிகளவில் இருக்கும். இந்த வளிமம் அகச்சிவப்புக் கதிர் அலைக்கற்றையை உறிஞ்சி, பல திசைகளிலும் வெளிவிடும் ஆற்றல் கொண்டதாக இருப்பதனால் இது பைங்குடில் வளிமங்களில் ஒன்றாக இருக்கின்றது. இது போன்ற ஒரு செயற்பாடு, பூமியைச் சுற்றியிருக்கும் வளிமண்டலத்திலும் நிகழ்ந்து வெப்பம் அதிகரித்தலையே பைங்குடில் விளைவு என்கின்றோம்.
இவை வேறுபட்ட அளவுகளில் அமைக்கப்படுகின்றன. சிறிய குடிசைகளாகவோ, அல்லது வணிக நோக்கில் மிகப்பெரிய அளவிலான கட்டடங்களாகவோ, அல்லது வீட்டினுள்ளேயே தனிப்பட்டவர்கள் தமது தேவைக்காக அமைக்கும் மிகச் சிறிய பெட்டிகள் வடிவிலானவையாகவோ இருக்கலாம். மிகச் சிறியவற்றை en:Cold Frame என அழைக்கப்படும்.
வரலாறு
சுற்றுச்சுழல் காப்புடைய தாவர வளர்ப்பு உரோம ஆட்சிக் காலத்திலேயே நிலவியுள்ளது. உரோம நாட்டின் பேரரசர் திபேரியசு இவ்வகை ஆர்மேனிய வெள்ளரிகளைச் சாப்பிட்டுள்ளார். vegetable daily. உரோம நாட்டுத் தோட்டக்கலைஞர்கள் பசுமைக்குடிலைப் போன்ற செயற்கை முறைகளை பயன்படுத்தி தாவரங்களை வளர்த்து ஆண்டின் ஒவ்வொரு நாளும் அவரது உணவு மேசைக்கு வழங்கியுள்ளனர். வெள்ளரிச் செடிகளை சக்கர வண்டியில் நட்டு நாள்தோறும் வெய்யிலில் வைத்துச் சூடாக்கியுள்ளனர். அதை இரவில் வீட்டுக்குள் கொண்டு சென்று வெதுவெதுப்பாக காப்பாற்ரியுள்ளனர். வெள்ளரிகளை வெள்ளரி இல்லங்களில் அமைந்த சட்டகங்களில் தேக்கிவைத்துள்ளனர். இவை எண்ணெய்த் துணியாலோசெலினைட் கனிமத் தகடுகளாலோ ஒட்டிவைத்துள்லனர் என பிளினி முதுவல் விவரிக்கிறார்.
பதினேழாம் நூற்றாண்டில் நெதர்லாந்திலும் இங்கிலாந்திலும் தாவர வளர்ப்புக்கான பசுமைக்குடிகள் தோன்றலயின. முதல் முயற்சிகளில் கூரைக் கவிப்புக்காக ஏரளமன பணம் செல்விடப்பட்டுள்ளது. இந்தப் பசுமைக்குடிகளுக்குப் போதுமானதும் சமனிலையானதுமான வெப்பம் தருவதிலும் பல சிக்கல்கள் இருந்துள்ளன. முத்ல் அடுப்புவழி சூடேற்றிய ப்சுமக்குடில் ஐக்கிய இராச்சியத்தில் செல்சா தோட்டத்தில் 1681 இல் கட்டி முடிக்கப்பட்டுள்ளது. இன்று, நெதர்லாந்தில் உலகத்திலேயே அதிகமான மாபெரும் பசுமைக்குடில்கள் அமைந்துள்ளன. இவற்றில் சில பல மில்லியன் டன் காய்கறிகளை ஒவ்வோராண்டும் விளைவிக்கின்றன.
பிரான்சு நாட்டுத் தாவரவியலாளராகிய சார்லசு உலூசியன் போனபார்ட் வெப்ப மண்டல மூலிகைத் தாவரங்களை வளர்க்க முத்லில் அறிவியல் முறையில் பசுமைக்குடிலை ஆலந்து இலெய்டனில் 1800 களில் கட்டியமைத்தவராகக் கருதப்ப்படுகிறார்.
நீர்வழிதாரை அமைந்த பசுமைக்குடில்கள் 1980 களிலும் 1990 களிலும் பரவலாகின. இந்தப் பசுமைக்குடிலள் பொதுச் சுவராலோ தாங்கு கம்ப வரிசையாலோ ஏந்திய இரண்டு அல்லது அதற்கும் மேற்பட்ட அடுக்குகளைக் கொண்டமைந்தன. த்ரைக்கும் வெளிச்சுவருக்கும் உள்ள விகிதத்தைக் கணிசமாக கூட்டி வெப்ப உள்ளீடு குறைக்கப்பட்டது. விளைச்சலுக்கும் விற்பனைக்குமான தாவரங்களுக்கு நீர்வழிதாரை அமைந்த பசுமைக்குடில்கள்  பரவலாகப் பயன்படுகின்றன. இவை பாலிசார்பனேற்றுக் கவிப்பால் அல்லது காற்று இடையில் ஊட்டிய இரட்டையடுக்கு பாலிஎதிலீன் படலத்தால் வழக்கமாக மூடப்படுகின்றன.
வெளி இணைப்புகள்
பகுப்பு:பசுமைக் குடில்கள் பகுப்பு:வேளாண்மைக் கட்டிடங்கள் பகுப்பு:தோட்டக் கூறுபாடுகள் பகுப்பு:தோட்டக்கலை பகுப்பு:வேளாண் நில வகைகள்‎
உலகம்பட்டி பெரிய அரியநாச்சியம்மன் கோயில்
உலகம்பட்டி பெரிய அரியநாச்சியம்மன் கோயில் தமிழ்நாட்டில் சிவகங்கை மாவட்டம், உலகம்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருச்சி உச்சிப்பிள்ளையார் கோயில்
உச்சிப்பிள்ளையார் கோயில் (Ucchi Pillayar Temple) தென்னிந்திய மாநிலமான தமிழகத்தின் திருச்சி நகரத்தில் உள்ள பிள்ளையார் கோயில் ஆகும். 3 பில்லியன் ஆண்டுகள் பழமை வாய்ந்த பாறையின் உச்சியில் இந்த கோயில் அமைந்துள்ளதால் உச்சிப்பிள்ளையார் கோயில் என்று இதற்கு பெயர் வந்தது. (இப்பாறைக்கு மலைக் கோட்டை எனவும் பெயர் உண்டு.)
இக்கோயில் மலைக்கோட்டையின் உச்சியில் 273 அடி உயரத்தில் உள்ளது. பிள்ளையார் சன்னதியை அடைய தரையில் இருந்து 437 படிகளை ஏற வேண்டும்.
thumb|மலைக்கோட்டை திருச்சி
மரபு வழி வரலாறு
இராவணனுடன் நடந்த போரில் வெற்றி பெற்று அயோத்தியா திரும்பிய இராமருக்கு பட்டாபிஷேகம் நடந்தது. அதில் விபீசணனும் கலந்து கொண்டார். போரில் தனக்கு உதவியதற்காக இராமர், விபீசணனுக்கு இரங்கநாதர் சிலை ஒன்றை பரிசளித்தார். விபீசணன் இராமருக்கு உதவிய போதிலும், அவர் அசுரன் என்ற காரணத்தால் அச்சிலையை அவர் கொண்டு செல்வதில் விருப்பமில்லாத தேவர்கள், அதை தடுக்க வேண்டுமென விநாயகரிடம் வேண்டுகோள் விடுத்தனர். அவர்களது வேண்டுகோளை விநாயகரும் ஏற்றார்.
விபீசணன் இலங்கைக்கு திருச்சி வழியே செல்லும் போது, அங்கு ஓடும் காவிரி ஆற்றில் குளிக்க விரும்பினார். ஆனால், இரங்கநாதர் சிலையை ஒரு முறை தரையில் வைத்து விட்டால் அதை அங்கிருந்து நகர்த்த முடியாது என்ற காரணத்தால் செய்வதறியாமல் திகைத்தார். அப்போது அங்கு இருந்த ஒரு சிறுவனிடம் அச்சிலையைக் கொடுத்து, தான் குளித்து விட்டு வரும் வரையில் அதைத் தாங்கி பிடித்துக் கொள்ளுமாறு வேண்டுகோள் விடுத்து குளிக்கச் சென்று விட்டார்.
சிறுவன் வேடத்தில் இருந்த விநாயகர், இரங்கநாதர் சிலையை தரையில் வைத்து விட்டார். இதைக் கண்ட விபீசணன் கோபங்கொண்டு அச்சிறுவனைத் துரத்தி மலை உச்சியில் பிடித்து, கோபத்தில் அவனது தலையில் கொட்டினார். அப்பொழுது விநாயகர் தன் சுயரூபத்தை வெளிப்படுத்தினார். பின்பு, அவ்விடத்திலேயே உச்சிப்பிள்ளையார் கோயில் எழுப்பப்பட்டது.
இக்கதைக்கேற்றபடி, இங்குள்ள விநாயகர் சிலையின் தலையில் ஒரு வீக்கம் இருப்பதைக் காணலாம்.
உப்புமா
உப்புமா அல்லது உப்மா என்பது தென்னிந்தியாவைப் பூர்விகமாகக் கொண்ட இந்தியாவின் பிரபலமான சிற்றுண்டியாகும். உப்பும் மாவும் சேர்ந்த கலவையே உப்புமா ஆகும். மிகக்குறைவான செய்பொருட்களைக் கொண்ட உப்புமா சுலபமாக தயாரிக்கப் படுவதாலும், சிறந்த சுவையுடையதாக இருப்பதாலும் பெரும்பான்மையான மக்களால் விரும்பப்படுகிறது.
உப்புமா பெரும்பாலும் ரவை கொண்டு செய்யப்படுகிறது. அரிசி உப்புமா, அரிசி ரவை உப்புமா, கோதுமை ரவை உப்புமா, சேமியா உப்புமா, ஜவ்வரிசி உப்புமா, பிரட் உப்புமா, ஓட்ஸ் உப்புமா, இட்லியை உதிர்த்து செய்யப்படும் இட்லி உப்புமா எனப் பலவகை உப்புமாக்கள் உள்ளன. உப்புமா சர்க்கரையுடனோ அல்லது சட்னியுடனோ சேர்த்து உண்ணப்படுகிறது.
சான்றுகள்
பகுப்பு:இந்திய உணவுகள் பகுப்பு:கேரள சமையல் பகுப்பு:தமிழர் சமையல்
இலங்கை சட்டக் கல்லூரி
இலங்கை சட்டக் கல்லூரி (Sri Lanka Law College) 1874 ஆம் ஆண்டு இலங்கையின் சட்டக் கல்வித் தேவைப்பாடுகளுக்காக இலங்கை சட்டத்தரணி மாணவர்களை பயிற்றுவிப்பதற்காக தோற்றுவிக்கப்பட்டது. இக்கல்லூரி கொழும்பில் அல்ஸ்டோர்ப் என்னும் இடத்தில் அமைந்துள்ளது.
சட்டக் கல்வி
சட்டத்தரணிகள் சங்கத்தின் அங்கத்துவத்துனைப் பெறுவதற்கு சட்டக்கல்லூரியினால் நடத்தப்படும் பரீட்சையில் சட்டமாணவர்கள் தேர்ச்சியடைய வேண்டும்.
வெளி இணைப்புகள்
பகுப்பு:இலங்கையின் உயர்கல்வி நிறுவனங்கள்
கொதித்தல்
thumb| கொதிக்கும் நீரில் [[சாத்தாவாரியினம்|அஸ்பாரகஸுடன் ஒரு சமையல் பானை ]] ஒரு திரவமானது அதன் கொதிநிலைக்கு வெப்பமேற்றப்படும் போது, அதாவது எந்த வெப்பநிலையில் திரவத்தின் ஆவி அழுத்தமானது அதன் மீது செயல்படும் வளிமண்டல அழுத்தத்திற்குச் சமமாக இருக்கிறதோ அந்த வெப்பநிலையில், திரவமானது தீவிரமாக ஆவியாகிறது. இந்தச் செயலே கொதித்தல் எனப்படுகிறது. கொதித்தலில் இரண்டு முக்கிய வகைப்பாடுகள் உள்ளன: அணுக்கருநிலை கொதித்தல், (நீராவியின் சிறிய குமிழ்கள் தனித்தனி புள்ளிகளில் உருவாகின்றன), மற்றும் மாறுநிலை வெப்பக் கற்றை  கொதித்தல் (கொதிக்கும் பரப்பானது ஒரு குறிப்பிட்ட வெப்பநிலைக்கு மேல்  வெப்பப்படுத்தும் போது ஆவியின் படலமானது மேற்பரப்பில் தோன்றும் நிலை) மாறுநிலை கொதிநிலை என்பது ஒரு நிலைத்தன்மையற்ற, இரண்டு வகை கொதித்தலின் கூறுகளையும் கொண்ட வடிவமாகும். நீரின் கொதிநிலை 100 °C அல்லது 212 °F ஆகும். ஆனால், கடல் மட்டத்திலிருந்து அதிக உயரமுள்ள இடங்களில் காணப்படும் குறைவான வளிமண்டல அழுத்தத்தின் காரணமாக கொதிநிலையும் குறைகிறது.
நீரைக் கொதிக்க வைத்தல் மூலமாக நீரில் காணப்படும் வெவ்வேறு நுண்ணுயிரிகள் அழிக்கப்பட்டு நீர் குடிக்கத் தகுந்ததாக மாறுகிறது. வேறுபட்ட நுண்ணுயிரிகளின் உணர்திறன் வெவ்வேறாக இருக்கும். ஆனால் நீரை 70° செல்சியசு (158 °F) இல் பத்து நிமிடங்களுக்கு வைத்திருந்தால் பல நுண்ணுயிரிகள் கொல்லப்படுகின்றன, ஆனால் சில நுண்ணுயிரிகள் வெப்பத்தைத் தாங்க வல்லவையாக இருக்கின்றன. இவற்றை அழிப்பதற்கு நீரைக் கொதிநிலையில் ஒரு நிமிடத்தில் வைத்திருக்க வேண்டியது அவசியமாகிறது.
சமையலிலும் கொதித்தல் பயன்படுத்தப்படுகிறது. காய்கறிகள், அரிசி, சேவை மற்றும் உருளைக்கிழங்கு போன்ற மாவுச்சத்து நிறைந்த உணவுகள், முட்டை, இறைச்சி, சுவைச்சாறு மற்றும் வடிசாறு ஆகியவை கொதிக்க வைக்க ஏற்ற உணவுகளில் அடங்கும். ஒரு சமையல் முறையாக, இது எளிமையானதும் மற்றும் பெரிய அளவிலான சமையலுக்கு ஏற்றதுமாகும். கடினமான இறைச்சிகள் அல்லது பறவை இறைச்சிகளுக்கு நீண்ட, மெதுவான சமையல் சத்தான உணவைத் தர தேவைப்படலாம். கொதித்தல் முறையிலான சமையலின் குறைபாடுகளில் சில நீரில் கரையக்கூடிய வைட்டமின்கள் மற்றும் தாதுக்களின் இழப்பு ஆகியவை அடங்கும்.
அணுக்கரு வகைக் கொதித்தல்
ஒரு வழவழப்பற்ற தளத்தைக் கொண்ட கொள்கலன் அல்லது திரவத்துடன் சேர்க்கப்படும் பரப்பியங்கி ஆகியவை அணுக்கரு நிலை கொதித்தலை ஒரு குறிப்பிட்ட வெப்பநிலை வரம்பிற்கு மேலும் எளிதாக்குகின்றன. , அதே நேரத்தில் மிகவும் விதிவிலக்கான வழவழப்பான புறப்பரப்பைக் கொண்டுள்ள கொள்கவலனானது மீ வெப்பப்படுத்தலுக்கு வழிவகுக்கிறது. இத்தகைய நிலைகளில், வெப்பப்படுத்தப்பட்ட திரவமானது தாமதமான கொதித்தலைக் காட்டலாம். வெப்பநிலையும், கொதிநிலைக்கு மேலான ஒரு வெப்பநிலையை அடையலாம்.
மாறுநிலை வெப்பக் கற்றை கொதித்தல்
மாறுநிலை வெப்பக் கற்றை கொதித்தல் என்பது வெப்பப்படுத்தலின் போது ஏற்படும் ஒரு நிலை மாற்ற நிகழ்வின் (நீரை வெப்பப்படுத்தும்போது உலோகத்தின் மேற்பரப்பில் தோன்றும் காற்றுக்குமிழ்கள் உருவாதலைப் போல) வெப்ப எல்லையைக் குறிக்கிறது இந்த நிலை மாற்ற நிகழ்வின் வெப்பநிலை எல்லையானது திடீரென வெப்பப்பரிமாற்றத்தின் திறனைக் குறைக்கிறது. இதன் விளைவாக, வெப்பப்படுத்தும் பரப்பில் மீவெப்பப்படுத்துதல் நிகழ்கிறது. கொதிக்கும் பரப்பானது நிலைமாறு வெப்பநிலையைத் தாண்டி வெப்பப்படுத்தப்படும் போது, பரப்பின் மீது திரவ ஆவியால் ஒரு மெல்லிய படலம் ஏற்படுகிறது. இந்த ஆவியின் படலமானது வெப்பத்தை பரப்பிலிருந்து வெளியே கடத்துவதில் குறைவான சக்தியைக் கொண்டிருப்பதால், வெப்பநிலையானது அதிவேகமாக உயர்ந்து நிலைமாறு கொதித்தல் நிலைப் பகுதிக்குள் செல்கிறது. இந்த மாற்றம் நிகழும் புள்ளியானது கொதித்தலுக்குட்படும் திரவத்தின் தன்மையையும், வெப்பப்படுத்தும் பரப்பின் தன்மையைும் பொறுத்ததாகும்.
கொதித்தல் எதிர் ஆவியாதல்
நீர் போன்ற திரவங்களின் மேற்பரப்பிலிருந்து அத்திரவம் வாயு நிலையை அடைதல் 'ஆவியாதல்' எனப்படும். திரவம் வாயுவாகும் செயற்பாடான கொதித்தலிலிருந்து இது மாறுபட்டது. கொதித்தல் என்பது முழுத்திரவமும் ஒன்றாக தமது கொதிநிலை வெப்பநிலையை அடைந்தவுடன் வாயு நிலைக்கு மாறுதல் ஆகும். கொதித்தலுக்கு கொதிநிலை அவசியமானாலும் ஆவியாதலுக்கு அது தேவையில்லை.
மேற்கோள்கள்
பகுப்பு:வளிமங்கள்
தமீம் பசீர்
தமீம் பசீர் (Tamim Bashir), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 15, ஏ-தர போட்டிகள் 11 ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:2004 இறப்புகள்
மாணிக்கிய வம்சம்
மாணிக்கியா வம்சம் (Manikya dynasty), வடகிழக்கு இந்தியாவில் இருந்த துவிப்ரா இராச்சியத்தை கிபி 1,400 முதல் ஆண்ட அரச மரபு ஆகும். பிரித்தானிய இந்தியாவின் ஆட்சியின் போது 1761-ஆம் ஆண்டில் இந்த மாணிக்கியா வம்சத்தவர்கள் ஆண்ட இராச்சியம் திரிபுரா இராச்சியம் என்ற பெயரில் மன்னராட்சி (இந்தியா)|சமஸ்தானமாக விளங்கியது. இந்திய விடுதலைக்குப் பிறகு மாணிக்கியா வம்சத்தவர்கள் ஆண்ட திரிபுரா இராச்சியம் இந்தியாவுடன் இணைக்கப்பட்டது.
வரலாறு
வங்காள சுல்தானகத்தின் கீழ் கிபி 1400ல் திரிபுரி மக்களின் தலைவரான மன்னர் மகா மாணிக்கியா ஆட்சியின் போது மாணிக்கியா வம்சம் நிறுவப்பட்டது. பிரித்தானிய இந்தியாவின் ஆட்சியின் கீழ் இவ்வம்சத்தவர்கள் ஆண்ட திரிபுரா சமஸ்தானமாக விளங்கியது. இந்திய விடுதலைக்குப் பின்னர் திரிபுரா இராச்சியம் இந்தியாவுடன் இணைக்கப்பட்டது.
ஆதாரங்கள்
பகுப்பு:திரிபுரா வரலாறு பகுப்பு:இந்திய அரச மரபுகள்
வேட்டையாடு விளையாடு (1989 திரைப்படம்)
வேட்டையாடு விளையாடு (Vettaiyaadu Vilaiyaadu) 1989 இல் வெளிவந்த தமிழ்த் திரைப்படமாகும். அர்ஜூன் நடித்த இப்படத்தை எல். இராஜா இயக்கினார்.
மடு
மேற்கோள்
பகுப்பு:மன்னார் மாவட்டத்திலுள்ள ஊர்களும், நகரங்களும்
தர்மா குமார்
தர்மா குமார் (மார்ச்சு 1928–19,அக்டோபர் 2001) ஓர் பொருளியல்  வரலாற்றாசிரியர், பேராசிரியர், நூலாசிரியர் ஆவார்.
இளமைக்காலமும் கல்வியும்
தர்மா தமிழ்நாட்டைச் சேர்ந்த வெங்கடராமன் என்பவரின் மகள் ஆவார். லாகூரிலும், மும்பையிலும் இவருடைய இளமைக் காலம் கழிந்தது. பொருளியல் இளங்கலைப் படிப்பை மும்பை எல்பின்ட்சுடோன் கல்லூரியிலும், பொருளியல் முதுகலையைக் கேம்பிரிச்சிலும் முடித்தார்.
பணிகள்
1948 ஆம் ஆண்டில் இந்தியா திரும்பியதும் ரிசர்வ் வங்கியில் பணியில் சேர்ந்தார். 1951 இல் லோவ்ராஜ் குமார் என்பவரைக் காதலித்துத் திருமணம் செய்து கொண்டார். இவர்களுக்கு ராதா குமார் என்ற மகள் உண்டு. உலக விவகாரங்களுக்கான இந்தியக் கவுன்சிலில் சில காலம் வேலை செய்தார். பின்னர் 1966 ஆம் ஆண்டில் தில்லி பொருளியல் பள்ளியில் பேராசிரியராகச் சேர்ந்தார். ஒய்வு பெறும் வரை அங்குப் பணியாற்றினார்,.
எழுத்துப் பணிகள்
தென்னிந்தியாவில் நிலமும் சாதியும் என்ற பெயரில் நூல் எழுதி வெளியிட்டார். இந்த நூலுக்கு எல்லென் மெக்கார்தர் பரிசு கிடைத்தது. இந்தியப் பொருளாதார சமூக வரலாறு ரிவியூ என்னும் இதழுக்குப் பதிப்பாசிரியராக இருந்தார். தனிமனித உரிமைகள், சமயச் சார்பின்மை, சனநாயக உரிமைகள் ஆகியவற்றில் ஈடுபாட்டுடன் இருந்தார். பொருளியல், சமூகவியல், ஆகிய இரண்டையும் உள்ளடக்கி  இவருடைய ஆய்வுகள் விளங்கின. இந்தியா மற்றும் அயல் நாடுகளின் பல்கலைக் கழகங்களின் கருத்தரங்குகளில் உரையாற்றினார்.
மேலும் பார்க்க
http://www.thehindu.com/mag/2001/11/04/stories/2001110400120200.htm
பகுப்பு:இந்திய வரலாற்றாளர்கள் பகுப்பு:1928 பிறப்புகள் பகுப்பு:2001 இறப்புகள்
சீராளுர் ஊராட்சி
சீராளுர் ஊராட்சி (Siralur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 541 ஆகும். இவர்களில் பெண்கள் 266 பேரும் ஆண்கள் 275 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொற்கா
தொற்கா (கிரேக்கம், அரமேயத்தில் தபித்தா) என்பவர் யோப்பா நகரில் வாழ்ந்த கிறித்தவரும் திருத்தூதர் பணிகள் நூலில் குறிக்கப்படும் நபரும் ஆவார். அக்குறிப்பின்படி இவர் நன்மை செய்வதிலும் இரக்கச் செயல்கள் புரிவதிலும் முற்றிலும் ஈடுபட்டிருந்தார். உடல்நலம் குன்றி ஒருநாள் இவர் இறந்துவிட்டார்.
அங்கிருந்த சீடர்கள் யோப்பாவிற்கு அருகிலுள்ள லித்தாவுக்குப் பேதுரு வந்திருப்பதைக் கேள்விப்பட்டு இருவரை அவரிடம் அனுப்பி, எங்களிடம் உடனே வாருங்கள் என்று கெஞ்சிக் கேட்டார்கள். பேதுரு வந்து அனைவரையும் வெளியே அனுப்பிவிட்டு முழந்தாள்படியிட்டு இறைவனிடம் வேண்டினார்: அவரது உடலின் பக்கமாகத் திரும்பி, தபித்தா, எழுந்திடு என்றார். உடனே அவர் கண்களைத் திறந்து பேதுருவைக் கண்டு, எழுந்து உட்கார்ந்தார்.
இவ்விவரிப்பின்படி இவரும் கைம்பெண்னாக இருந்திருக்கக்கூடும் என்றும் ஏழை எளியோருக்கு உதவியதால் இவர் செல்வந்தராகவும் இருந்திருக்கக்கூடும் என்றும் அறியலாம். மேலும் இவர் யோப்பா நகரின் குறிக்கத்தக்க நபராக இருந்திருக்கக்கூடும். இதனாலேயே பேதுருவும் அழைக்கப்பட்டிருக்கலாம்.
தொற்கா என்னும் கிரேக்கப்பெயர் அரமேயத்தில் தபித்தா என்று வழங்கப்படுகின்றது. இதற்கு பெண் மான் என்பது பொருள். இப்பெயரின் தற்போது மான் வகை ஒன்று (Dorcas gazelle) அழைக்கப்படுகின்றது என்பது குறிக்கத்தக்கது.
கிறித்தவ மரபில்
கத்தோலிக்க திருச்சபையின் பொது நாள்காட்டி மற்றும் லூத்தரன் திருச்சபையில் அக்டோபர் 25. செசாரியா நகர பசீல் இவரை ஒரு எடுத்துக்காட்டாக தனது எழுத்துகளில் குறிப்பிட்டுள்ளார்.
கலையில்
இவரின் சித்தரிப்புகள் நான்காம் நூற்றாண்டு முதலே கிடைத்துள்ளன. புனித பேதுருவின் வாழ்வை சித்தரிக்கும் இடங்களில் இவர் உயிர்ப்பிக்கப்படும் நிகழ்வும் குறிக்கப்படுகின்றது. குறிப்பாக மறுமலர்ச்சிகால கலை மற்றும் மத்தியகால கலை ஆகியவற்றில் இவை அதிகம் சித்தரிக்கப்பட்டன.
மேற்கோள்கள்
பகுப்பு:திருத்தூதர் பணிகள் நூலில் வரும் நபர்கள்
தோமஸ் பார்க்கர் ( துடுப்பாட்டக்காரர்)
தோமஸ் பார்க்கர்  (Thomas Barker , பிறப்பு: நவம்பர் 15 1798, இறப்பு: மார்ச்சு 2 1877), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 72 முதல்தர துடுப்பாட்டப் போட்டிகளில் கலந்து கொண்டுள்ளார். 1826-1845 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தோமஸ் பார்க்கர் ( துடுப்பாட்டக்காரர்)- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1798 பிறப்புகள் பகுப்பு:1877 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
லஸ்ஸி
லஸ்ஸி (Lassi) என்பது இந்தியாவில் தோன்றிய தயிர் அடிப்படையிலான ஒரு பிரபலமான பாரம்பரிய பானமாகும். லஸ்ஸி என்பது தயிர், தண்ணீர், மசாலா மற்றும் சில நேரங்களில் பழங்களின் கலவைக் கொண்டு தயாரிக்கப்படும். உப்பு லஸ்ஸி என்பது தூக்கைப் போன்றது. இனிப்பு மற்றும் மாம்பழ லஸ்ஸிகள் மில்க் ஷேக்குகள் போன்றவை. பாங் லஸ்ஸி என்பது கஞ்சாவுடன் மருந்து வடிவத்தில் அளிக்கப்படுகிறது. சாஸ் என்பது மெல்லிய நிலைத்தன்மையின் ஒத்த பானமாகும்.
பாரம்பரிய உப்பு லஸ்ஸி
வலது|thumb|200x200px| ஒரு தெரு லஸ்ஸி கடை லஸ்ஸியின் பாரம்பரிய உப்பு வடிவம் இந்திய துணைக் கண்டத்தில் அதிகம் காணப்படுகிறது. சேர்க்கப்பட்ட உப்புடன் தண்ணீருடன் தயிரினை கலப்பதன் மூலம் இது தயாரிக்கப்படுகிறது. இதன் விளைவாக பானம் உப்பிட்ட லஸ்ஸி என்று அழைக்கப்படுகிறது. இது தூக் போன்றது.
இனிப்பு லஸ்ஸி
இனிப்பு லஸ்ஸி என்பது சர்க்கரை, பன்னீர் அல்லது எலுமிச்சை, இசுட்ராபெரி அல்லது பிற பழச்சாறுகளுடன் சுவைக்கப்படும் லஸ்ஸியின் ஒரு வடிவமாகும். குறிப்பாக விலை அதிகமான குங்குமப்பூ லஸ்ஸிகள் இந்தியாவில் ராஜஸ்தானிலும், குசராத்திலும் மேலும் சிந்துவிலும் சிறப்பானதாகும். மக்கானியா லஸ்ஸி என்பது வெறுமனே வெண்ணெய் கட்டிகளுடன் கூடிய லஸ்ஸி ( மக்கான் என்பது குசராத்தி, உருது, இந்தி, சிந்தி மற்றும் பஞ்சாபி போன்றவற்றில் வெண்ணையைக் குறிக்கும் ஒரு சொல்). இது பொதுவாக கிரீமி மில்க் ஷேக் ஆகும்.
மாம்பழ லஸ்ஸி
மாம்பழ லஸ்ஸி தயிர், பால் மற்றும் மாம்பழக் கூழ் ஆகியவற்றிலிருந்து தயாரிக்கப்படுகிறது. மேலும் இதில் சர்க்கரை சேர்க்கப்படலாம். தயிர், கிரீம் அல்லது ஐஸ்கிரீமுடன் கலந்த இனிப்பு கேசர் மாம்பழ கூழ் பயன்படுத்தி குளிர்ச்சியாக இது பரிமாறப்படுகிறது.
பாங் லஸ்ஸி
வலது|thumb| ஒரு பாங் லஸ்ஸி ( கஞ்சா கலந்த பானம் ) கடை பாங் லஸ்ஸி என்பது ஒரு கஞ்சா-கலந்த பானமாகும், இது கஞ்சாவின் திரவ வடிவமான பாங்கைக் கொண்டுள்ளது. இது கஞ்சாவின் பிற உண்ணும் வடிவங்களைப் போலவே விளைவுகளைக் கொண்டுள்ளது. இது இந்தியாவின் பல பகுதிகளில் சட்டபூர்வமானது. மேலும் முக்கியமாக ஹோலியின் போது விற்கப்படுகிறது. பாங் சேர்த்த பக்கோராக்களும் சில நேரங்களில் சாப்பிடப்படுகின்றன. உத்தரப் பிரதேசத்தில் உரிமம் பெற்ற பாங் கடைகள் இருப்பதாக அறியப்படுகிறது. மேலும் இங்கு பல இடங்களில் ஒருவர் பாங் தயாரிப்புகளை வாங்கி பாங் லஸ்ஸி குடிக்கலாம்.
சாஸ்
சாஸ் என்பது லஸ்ஸியைப் போன்ற ஒரு உப்பு கலந்த பானமாகும். ஆனால் லஸ்ஸியை விட அதிகமான தண்ணீரைக் கொண்டிருக்கலாம் மற்றும் அதன் நிலைத்தன்மையைக் குறைக்க பாலின் கொழுப்புப் பகுதி அகற்றப் பட்டு வழங்கப்படுகிறது. சுவைக்காக உப்பு, சீரகம் அல்லது புதிய கொத்தமல்லி சேர்க்கப்படுகிறது. சில இடங்களில் இஞ்சி மற்றும் பச்சை மிளகாய் சுவையூட்டலாக சேர்க்கப்படலாம். சாஸ் இந்தியாவில் பிரபலமாக உள்ளது. இது உணவு நேரத்தில் அல்லது அதற்குப் பிறகு அருந்தப்படும் ஒரு பொதுவான பானமாகும்.
குறிப்புகள்
பகுப்பு:பஞ்சாபி உணவு வகைகள் பகுப்பு:இந்திய உணவுகள்
கருப்பு கடுகு
கருப்பு கடுகு (Brassica nigra) பூக்கும் தாவர வகையைச் சார்ந்த இத் தாவரம் ஒரு ஆண்டுத் தாவரம் ஆகும் இதன் விதைகள் சமையலில் பயன்படும் மசாலாப் பொருள்களுக்காகவே பயிரிடப்பட்டு அறுவடை செய்யப்படுகிறது.
வெளி இணைப்புகள்
பகுப்பு:மூலிகைகள் பகுப்பு:சுவைப்பொருட்கள்
கோட்டையூர் முப்பிடாதியம்மன் கோயில்
கோட்டையூர் முப்பிடாதியம்மன் கோயில் தமிழ்நாட்டில் திருநெல்வேலி மாவட்டம், கோட்டையூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முப்புடாதியம்மன் சன்னதியும், பேச்சியம்மன் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இயன் ஹன்டர்
இயன் ஹன்டர்  (Ian Hunter , பிறப்பு: செப்டம்பர் 11 1979 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 63 முதல்தர துடுப்பாட்டப் போட்டிகளிலும், 88 ஏ-தர துடுப்பாட்டப் போட்டிகளிலும், 18 இருபதுக்கு -20 போட்டிகளிலும் கலந்து கொண்டுள்ளார். 2000-2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
இயன் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:கம்பர்லாந்து துடுப்பாட்டக்காரர்கள் பகுப்பு:வாழும் நபர்கள்
எதிரி (திரைப்படம்)
எதிரி 2004  ஆம் ஆண்டு வெளிவந்த தமிழ்த் திரைப்படமாகும்.கே. எஸ். ரவிகுமார் இயக்கத்தில் வெளிவந்த இத்திரைப்படத்தில் மாதவன்,சதா,விவேக் மற்றும் பலர் நடித்துள்ளது குறிப்பிடத்தக்கது.
வகை
மசாலாப்படம் / காதல்படம்
கதை
நடராஜன் ஐயர் (டெல்லி கணேஷ்) அந்தணராவார். அவர் வீட்டை வாடகைக்கு விடும்பொழுது அவ்வீட்டில் குடிவருபவர்களிடன் பல சட்டங்களைத் தெரிவித்தே பின்னர் அங்கு குடியமத்துவார். அச்சமயம் அங்கு வரும் காடயர்களான கல்லூரி மாணவர்கள் அவரிடன் நல்லவர்களாக நடித்து பின்னர் அவர் வீட்டில் வாடகைப் பகுதியில் குடியமர்கின்றனர். நல்லவர்களாக இருந்தவர்கள் சாராயம், புகை பிடித்தல் போன்ற பல தொழில்களைச் செய்ய ஆரம்பித்தனர். இவற்றைப் பார்த்துப் பயந்துபோன நடராஜன் ஐயர் அவர்களை விரட்டுவதற்கு ஆட்டோ ஓட்டுனர் (விவேக்) ஒருவரின் உதவியை நாடுகின்றார். அவரும் பாட்டில் மணி என்ற காடையன் இருக்கின்றான். அவன் உங்களுக்கு உதவுவான் என்று பொய் கூறினார். அதன்படி பாட்டில் மணியாக தன் நண்பன் சுப்பிரமணியை (மாதவன்)ஏற்பாடு செய்கின்றார். இவர் சொல்கேட்டு பாட்டில் மணி போல் வந்து ஐயர் வீட்டிலிருப்பவர்களைப் பயமுறுத்துகின்றார். இதற்கிடையில் ஐயரின் மகளான காயத்ரி மீது காதல் நெருங்கிப் பழகுகின்றார். இவற்றைப்பார்த்து மனம் நொந்துகொள்ளும் அவர் பாட்டில் மணியை வெளியில் அனுப்புவதற்காகப் பலமுறை முயல்கின்றார். அச்சமயம் நண்பனின் காதலியென நினைத்து பிரியாவைக் (சதாவை) கடத்திச் செல்லும் சுப்பிரமணி பின்னர் பிரியா மீது காதல் கொள்கின்றார் எவ்வாறு பிரியாவை காடையனான அவள் தந்தையிடமிருந்து காப்பாற்றி ஒன்று சேருகின்றார் சுப்பிரமணி என்பதே திரைக்கதை முடிவு.
வெளியிணைப்புகள்
பகுப்பு:2004 தமிழ்த் திரைப்படங்கள்‎ பகுப்பு:மசாலாத் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:மாதவன் நடித்த தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
மரபணு செயலிழக்கமான சுண்டெலி
செயற்பாடுகள் இதுவரை அறியப்படாத, வரிசைமுறை செய்யப்பெற்ற மரபணுவின் பணிகளைக் குறித்து அறிந்து கொள்ள மிகவும் பயனுள்ள விலங்கு மாதிரிகளாக இத்தகு மரபணு செயலிழக்கமான சுண்டெலிகள் உபயோகப்படுகின்றன. மனிதரின் உடலியங்கியல், நோயியல் ஆகிய துறைகளில் ஒரு குறிப்பிட்ட மரபணுவின் பங்களிப்பைக் குறித்து ஆய்வு செய்வதற்கு இவை பரவலாகப் பயன்படுகின்றன.
மரியோ கபெச்சி, மார்ட்டின் ஈவான்சு, ஆலிவர் சுமித்தீசு ஆகியோர் முதன்முதலாக பதிவு செய்யப்பெற்ற மரபணு செயலிழக்கமான சுண்டெலியை 1989 ஆம் ஆண்டு உருவாக்கினார்கள். இதற்காக 2007 ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசினைப் பகிர்ந்து கொண்டார்கள். மரபணு செயலிழக்கமான சுண்டெலிகளை உருவாக்கும் தொழில்நுட்பக்கூறுகளுக்கும், அவ்வாறு உருவாக்கப்பட்ட சுண்டெலிகளுக்கும் பல நாடுகளில் தனியார் நிறுவனங்கள் ஆக்கவுரிமை பெற்றுள்ளன.
மரபணு செயலிழக்கமான எலிகளை உருவாக்குவது மிகவும் கடினமான செயலாக உள்ளது. 2003 ஆம் ஆண்டு முதல் மரபணு செயலிழக்கமான எலிகளை உருவாக்குவது சாத்தியமானதாக உள்ளது.
மேற்கோள்கள்
பகுப்பு:மரபியல் பகுப்பு:மரபணு மாற்றப்பட்ட உயிரினங்கள்
ஓவர்லூன் சண்டை
ஓவர்லூன் சண்டை (Battle of overloon) அல்லது அய்ன்டிரீ நடவடிக்கை (Operation Aintree) என்பது இரண்டாம் உலகப் போரின் மேற்குப் போர்முனையில் நேச நாடுகளுக்கும், நாசி ஜெர்மனிக்கும் நெதர்லாந்தில் நடந்த ஒரு சண்டை. செப்டம்பர் 30–அக்டோபர் 18, 1944ல் நடந்த இந்த சண்டையில் நேசநாட்டுப் படைகள் வெற்றி பெற்று வென்ரே நகரை ஜெர்மானியரிடமிருந்து கைப்பற்றின.
நெதர்லாந்ந்து வழியாக ஜெர்மனியைத் தாக்கும் நேசநாட்டுத் திட்டம் மார்க்கெட் கார்டன் நடவடிக்கையின் தோல்வியால் கைவிடப்பட்டது. ஆனால் இத்தாக்குதலின் போது நெதர்லாந்தின் ஒரு பகுதி நேசநாட்டுப் படைகளால் மீட்கப்பட்டது. இந்தப் பகுதியை மீண்டும் கைப்பற்றுவதற்காக மியூசே ஆற்றின் மேற்குக் கரையிலிருந்த ஒரு பாலமுகப்புப் பிரதேசத்திலிருந்து (bridgehead) ஜெர்மானியப் படைகள் தாக்குதல் நடத்தத் தொடங்கின. இந்தத் தாக்குதல்களை முறியடிக்க ஜெர்மானிய பால்முகப்பினைக் கைப்பற்ற நேசநாட்டுத் தளபதிகள் முடிவு செய்தனர். அய்ன்டிரீ நடவடிக்கை என்று பெயரிடப்பட்ட இந்தத் தாக்குதலின் நோக்கம் மியூசே ஆற்றின் மேற்குக்கரையிலிருந்த ஜெர்மானியப் படைகளைத் தோற்கடித்து ஓவர்லூன் கிராமத்தையும் வென்ரே நகரையும் கைப்பற்றுவதாகும். அமெரிக்கத் தரைப்படையின் 7வது கவச டிவிசன் ஓவர்லூன் கிராமத்தைத் தாக்கிக் கைப்பற்ற முயன்று தோல்வியடைந்தது. பின்னர் இந்த பொறுப்பு பிரிட்டானிய 3வது தரைப்படை டிவிசனுக்கும் 11வது கவச டிவிசனுக்கும் தரப்பட்டது. ஓவர்லூனைச் சுற்றியிருந்த பிரதேசங்களில் மூன்று வாரங்கள் கடுமையான சண்டைக்குப் பிறகு பிரிட்டானியப்படைகள் தங்கள் இலக்கில் வெற்றியடைந்தன. ஆனால் சண்டையில் ஓவர்லூன் கிராமம் அழிந்துவிட்டது நேச நாட்டுப்படைகளுக்கும் பெருத்த சேதம் ஏற்பட்டது. 2500 படைவீரர்கள் இச்சண்டையில் இறந்தனர்; பல டாங்குகளும் நாசமாகின. ஓவர்லூன் வெற்றிக்குப்பின் வென்ரே நகர் நேசநாட்டுப்படைகளின் வசம் வந்தாலும், மியூசே ஆற்றங்கரையிலிருந்து ஜெர்மானியப் படைகளை முழுவதுமாக வெளியேற்ற முடியவில்லை. டிசம்பர் 1944ல் தான் இப்பகுதி முழுவதும் நேசநாடுகளின் கட்டுப்பாட்டில் வந்தது. இரண்டாம் உலகப்போரின் போது நெதர்லாந்து மண்ணில் நடந்த மிகக்கடுமையான சண்டை இதுவென்றாலும், தற்போது இது பரவலாக அறியப்படுவதில்லை.
மிலேட்டசின் இப்போடமஸ்
இப்போடமஸ் மிலேட்டசில் பிறந்தார் மற்றும் கிமு 5 ஆம் நூற்றாண்டில், பண்டைய கிரேக்க பாரம்பரிய சகாப்தத்தின் பொற் காலத்தில் வாழ்ந்தார். இவரது தந்தை யூரிஃபோன் என்பவராவார். அரிஸ்டாட்டிலின் கூற்றுப்படி, அரசியலில் நேரடியான அனுபவம் இல்லாமல், அரசாங்கத்தின் கோட்பாட்டை எழுதிய முதல் எழுத்தாளர் ஹிப்போடமஸ் ஆவார்.
ஓவர்லூன் சண்டை
மேற்கோள்கள்
பகுப்பு: மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள்
மிலேட்டசின் இப்போடமஸ்
இவரது கிரேக்க நகரங்களுக்கான வடிவமைப்பு திட்டங்கள் ஏதென்ஸ் நகரத்தில் கூட பொதுவான சிக்கலான, குழப்பமான பகுதிகள் ஒழுங்குமுறையால் சீரமைக்கப்பட்டு வகைப்படுத்தப்பட்டது.
ககரியா மாவட்டம்
ககரியா மாவட்டம், இந்திய மாநிலமான பீகாரின் மாவட்டங்களில் ஒன்று. இதன் தலைமையகம் ககரியாவில் உள்ளது.
மிலேட்டசின் இப்போடமஸ்
ஆளுமை
அரிசுட்டாட்டில், இசுட்ராபோ, ஸ்டோபேயஸ், ஹெசிசியஸ், போட்டியஸ், தியானோ ஆகியோரின் படைப்புகளில் இவர் குறிப்பிடப்படுகிறார்.
ககரியா மாவட்டம்
பொருளாதாரம்
2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
இணைப்புகள்
பகுப்பு:பீகார் மாவட்டங்கள் பகுப்பு:ககடியா மாவட்டம்
மிலேட்டசின் இப்போடமஸ்
சாதனைகள்
thumb|300x300px| பீரேயாசு வரைபடம், நகரின் கட்டத் திட்டத்தைக் காட்டுகிறது
"சிறந்த நாடு"
அரிஸ்டாட்டில் ( அரசியலில் ii.8) படி, இப்போடமஸ் நகரத் திட்டமிடலின் முன்னோடியாக இருந்தார். மேலும் இவர் 10,000 ஆடவர் (சுதந்திரமான ஆண் குடிமக்கள்) வசிக்கும் ஒரு சிறந்த நகரத்தை வடிவமைத்தார். அதே நேரத்தில் ஒட்டுமொத்த மக்கள் தொகை (பெண்கள், குழந்தைகள், அடிமைகள் உட்பட) 50,000 ஐ எட்டும். இவர் நகரங்களின் நடைமுறைச் சிக்கல்களை ஆய்வு செய்து அவற்றை அரசு நிர்வாக அமைப்புடன் இணைத்தார். இதன் விளைவாக, இவர் குடிமக்களை மூன்று வகைகளாகப் பிரித்தார் (போர்வீரர்கள், கைவினைஞர்கள், 'உழவர்கள்'), நிலத்தையும் மூன்றாகப் பிரித்தார் (புனிதமானது, பொதுப் பயன்பாட்டுக்கானது, தனியார்).
அரிஸ்டாட்டில் தன் எழுத்துகளில், ஹிப்போடமஸின் "சிறந்த நாடு" என்ற திட்டத்தை விமர்ச்சித்தார். இத்திட்டமானது ஒரு வகுப்பார் மட்டும் ஆயுதங்களை ஏந்துவதை ஏகபோகமாக்ககியது. இது "வேளாண் மக்கள்" மற்றும் "தொழிலாளர்கள்" ஆயுதம் தாங்கும் வர்க்கத்தால் ஒடுக்கப்படுவதற்கு வழிவகுக்கும் என்று வாதிட்டார். அரிஸ்டாட்டிலின் சொந்த அரசியல் கருத்தாக்கமானது ஒரு பெரிய நடுத்தர வர்க்கத்தை உள்ளடக்கியது, அதில் ஒவ்வொரு குடிமகனும் சுய சட்டம், ஆயுதம் தாங்குதல், வேலை செய்தல் ஆகிய மூன்று செயல்பாடுகளையும் நிறைவேற்றினர்.
வெளி இணைப்புகள்
பகுப்பு:பண்டைய கிரேக்க நபர்கள்
ஆட்டோபேட்சர்
ஆட்டோபேட்சர் அல்லது ஓட்டோபச்சர் (இலங்கை வழக்கு) வின்டோஸ் மேம்படுத்தல்களுக்கான மாற்றாக அந்தோனிஸ் கலாடிஸ் இனால் ஓர் இயங்குதள மேம்படுத்தல்களை ஒன்றாகச் சேர்க்கப்பட்ட வின்டோஸ் பாதுகாப்பு மேம்படுத்தல்கள், சேர்க்கைகள் மற்றும் ரெஜிஸ்டிரி மேம்படுத்தல்கள் ஒன்றாகப் பொதிசெய்து வின்டோஸ் எக்ஸ்பி சேவைப் பொதி 2, வின்டோஸ் 2000 சேவைப் பொதி 4, விண்டோஸ் சேவர் 2003 சேவைப்பொதி 1 மற்றும் விண்டோஸ் விஸ்டா இயங்குதள மேம்படுத்தல்களை ஒவ்வொரு முறையும் இணையத்துடன் இணைக்காமல் கணினியில் இருந்தவாறே மேற்கொள்ளவியலும்.
4 வருடங்களாகப் பாவனையில் இருந்த ஆட்டோபச்சர் 29 ஆகஸ்ட், 2007 முதல் இடைநிறுத்தபட்டுள்ளது. இதற்கு மைக்ரோசாப்ட் இயங்குதளப் பாதுகாப்பு மேம்படுத்தலக்ளை மூன்றாம் தரப்பூடாக மேற்கொள்வதால் இயங்குதளத்தில் பாதுகாப்புச் சிக்கல்கள் ஏற்படும் என்று கூறிய பொழுதும் இதுதான் உண்மையான காரணம் என்று தெரியவில்லை. இம்மேம்படுத்தல்கள் உரிமையுடைய விண்டோஸ் மாத்திரமன்றி நகல் எடுக்கப்பட்ட விண்டோஸ் கணினிகளில் இதை நிறுவக்கூடியது காரணமாக் இருக்கக்கூடும் என்பதையும் மறுதலித்துள்ளனர்.
பயன்பாடுகள்
ஆட்டோபச்சர் கீழ்வரும் பயனர்களிற்குப் மிகவும் உபயோககரமானது.
மேம்படுத்தும் முறை
ஆட்டோபச்சர் எந்தவொரு கழற்றக்கூடிய கணினி ஊடகத்தினூடாக மேம்படுத்தல்களை மேற்கொள்ளலாம் அதாவது இறுவட்டு (சீடி), டிவிடி, யுஎஸ்பி பிளாஷ்டிஸ்க், போன்றவற்றினூடாகவோ கணினி வலையமைப்பூடாகவோ கோப்பினைப் பெற்று மேம்படுத்தலாம்.
வெளியிணைப்புக்கள்
பகுப்பு:மைக்ரோசாப்ட் பகுப்பு:விண்டோசுக்கு மட்டும் உரிய இலவச மென்பொருட்கள்
அடம்பன்
அடம்பன் இலங்கையின் வட மாகாணம் மன்னார் மாவட்டத்தில் உள்ள ஒரு சிறிய நகரம் ஆகும்.
மேற்கோள்கள்
பகுப்பு:மன்னார் மாவட்டம்
கி. ஸ்ரீதரன்
கி.ஸ்ரீதரன், இந்தியாவின், தமிழ்நாடு மாநிலம், நாகப்பட்டினம் மாவட்டம், மயிலாடுதுறை வட்டம், முடிகண்டநல்லூர் (அஞ்சல் குறியீட்டு எண் 609109) கிராமத்தில் எம்.ஆர்.கிருஷ்ணப்பா, பங்கஜவல்லி இணைக்குப் பிறந்தவர் ஆவார். 1948 ஆம் ஆண்டு செப்டம்பர் மாதம் 29 ஆம் தேதியன்று இவர் பிறந்தார். திருவரங்கம் ஆண்கள் உயர்நிலைப்பள்ளியில், தனது பள்ளிப்படிப்பையும், பின்னர் திருச்சியில் பி.எஸ்.சி  புவியியல் படிப்பையும் முடித்த இவர் சென்னைப் பல்கலைக்கழகத்தில்  பண்டைய வரலாறு மற்றும் தொல்லியல் பிரிவில் எம்.ஏ., பட்டம் பெற்றார். தமிழ்நாடு அரசு தொல்லியல் துறையில் 1974 ஆம் ஆண்டில் தொல்லியல் ஆய்வாளராகப் பணியில் சேர்ந்தார். அகழாய்வாளர் (1977 - 81); பதிவு அலுவலர் (1981 - 2007) ஆகிய பதவிகளை வகித்த இவர் தொல்லியல் துணை கண்காணிப்பாளராக (துணை இயக்குனர்) பணி ஒய்வு பெற்றார்.
ஆற்றிய பணிகள்
தருமபுரி மாவட்டம், ஓசூர், அரூர் மற்றும் தஞ்சை மாவட்டம், ஆகிய பகுதிகளில் ஒரு தொல்லியல் ஆய்வாளராகச் சிறப்பாகக் களப்பணியாற்றியுள்ளார்.
கரூர், கங்கைகொண்ட சோழபுரம், பனையகுளம், மோதூர் (தருமபுரி மாவட்டம்), கொடுமணல் (ஈரோடு மாவட்டம்), மாங்குடி (திருநெல்வேலி மாவட்டம்), ஆண்டிபட்டி (திருவண்ணாமலை மாவட்டம்) ஆகிய தொல்லியல் களங்களில், தொல்லியல் துறை இயக்குனர். இரா.நாகசாமி வழிகாட்டுதலில், நடைபெற்ற அகழாய்வுகளில் ஒரு அகழாய்வாளராக முக்கியப் பங்கு வகித்தார்.
பதிவு அலுவலராக பல கோவில்கள் மற்றும் தனியாரிடம் இருந்த 3000 க்கும் மேற்பட்ட தொல்பொருட்களை ஆய்வு செய்து சான்றிதழ் வழங்கும் பணியினை மேற்கொண்டார். செப்பேடுகள், ஓவியங்கள், ஓலைச்சுவடிகள் போன்ற தொல்பொருட்கள் கண்டறியப்பட்டு தொல்லியல் துறையின் கவனத்திற்குக் கொண்டுவரப்பட்டது. போதிய பராமரிப்பும் வழிபாடும் இல்லாத நிலையில் இருந்த சில கோவில்கள் இவரது முயற்சியால் வரலாற்றுச் சின்னமாக மாற்றப்பட்டு மாநில தொல்லியல் துறை  சிறப்பாகப் பராமரித்து  வருகிறது.
இராஜராஜன் அருங்காட்சியகம், கங்கைகொண்ட சோழபுரம் அருங்காட்சியகம், கரூர் சேரர் வரலாற்று அருங்காட்சியகம் ஆகிய அருங்காட்சியகங்களை அமைக்கும் பணியில் முக்கிய பங்கு வகித்தார். இவரது முயற்சியால் தென்னிந்திய செப்புத திருமேனிகளின் கண்காட்சி, 1983 ஆம் ஆண்டு புதுதில்லியில் நடைபெற்ற அணிசேரா நாடுகளின் மாநாட்டில் இடம்பெற்று சிறப்பாக நடைபெற்றது.
குடும்பம்
மனைவி திருமதி.எஸ்.மைதிலி. மகன்கள் எஸ்.கார்த்திகேயன் மற்றும் எஸ்.தியாகராஜன். தற்போது சென்னை விருகம்பாக்கம், நடேசன் நகரில், குடும்பத்துடன் வசித்து வருகிறார்.
மேற்கோள்கள்
பகுப்பு:தமிழ்த் தொல்லியலாளர்கள் பகுப்பு:1948 பிறப்புகள் பகுப்பு:இந்தியத் தொல்லியலாளர்கள் பகுப்பு:வாழும் நபர்கள்
பால் தெரிவு கருக்கலைப்பு
பால் தெரிவு கருக்கலைப்பு என்பது ஒரு குழந்தையின் பாலை அறிந்தபின் கருவைக் கலைப்பது ஆகும். பொரும்பாலும் பெண் சிசுக்கள் பண்பாட்டு நோக்கில் ஆண்கள் கூடுதலாக மதிக்கப்படும் நாடுகளில் இவ்வாறு கருக்கலைக்கப்படுகின்றன. இந்தியா, பாகிசுத்தான், சீனா, கொரியா போன்ற நாடுகளில் இது மிகவும் பரவலாக நடைபெறுகிறது. சிசுவின் பாலை அறிய உதவும் மீயொலி நோட்டம் போன்ற தொழில்நுட்பங்கள் இந்த செயற்பாட்டை அதிகரித்துள்ளது.
இச் செயற்பாட்டால் பாரிய சமூக விளைவுகளை இந்த நாடுகள் எதிர்நோக்கி உள்ளன. திருமண வயதை அடையும் ஆண்களுக்கு துணையாக பெண்கள் கிடைக்காதது அதில் ஒன்றாகும்.
பகுப்பு:கருக்கலைப்பு
பொட்டப்பட்டி ஊராட்சி
பொட்டப்பட்டி ஊராட்சி (Pottapatti Gram Panchayat), தமிழ்நாட்டின் மதுரை மாவட்டத்தில் உள்ள கொட்டாம்பட்டி ஊராட்சி ஒன்றியத்தில் அமைந்துள்ளது. இந்த ஊராட்சி, மேலூர் சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3236 ஆகும். இவர்களில் பெண்கள் 1644 பேரும் ஆண்கள் 1592 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டெட் ஜேம்ஸ்
டெட் ஜேம்ஸ்  (Ted James , பிறப்பு: ஆகத்து 7 1924),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 299 முதல்தர துடுப்பாட்டப் போட்டிகளில் கலந்து கொண்டுள்ளார். 1948-1960 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெட் ஜேம்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1924 பிறப்புகள் பகுப்பு:2013 இறப்புகள் பகுப்பு:பகிங்ஹாம்சையர் துடுப்பாட்டக்காரர்கள்
சுமொன் பரூவா
சுமொன் பருவா (Sumon Barua), வங்காளதேசத் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி 1, ஏ-தர போட்டிகள் ஐந்து ஆகியவற்றில் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
கனடாவில் பால்வினைத் தொழில்
கனடாவில் பெண்கள் பால்வினைத் தொழிலுக்கு பல நாடுகளிலுமிருந்து வரவழைக்கப்படுவது குறிப்பிடத்தக்கது.பலர் கடத்தப்பட்டும்,பலர் தங்களின் விருப்பத்தின்படியும் பாலியல் தொழிலுக்குள் உள்நுழைகின்றனர்.கனடாவில் பாலியல்தொழில்கள் பல வடிவமைப்பினைப் பெற்றுள்ளது அவை:
இவ்வாறான பலவகையிலும் பாலியல் தொழில் சட்டத்தின்படி குற்றமில்லையென மாற்றம்பெற்றுள்ளது. ஆனாலும் ஒரு விலைமாது விற்கப்படும் உடலை வேறொருவர் அவ்வுடலைப்பெற சட்டம் அனுமதிக்காதிருப்பதும் குறிப்பிடத்தக்கது.
கனடாவில் விபச்சாரம் மற்றும் அதனைச் சார்ந்த சட்ட அமைப்புகள் பெரும்பாலான மக்களாலும் புரிந்துகொள்ள இயலாமல் இருப்பதனைக் குறிப்பிட்டுக் கூறலாம்.கனடாவில் அமையப்பெற்றுள்ள சட்ட அமைப்புகளின்படி விலைமாதுக்கள் தங்கள் உடல்களை விற்பதற்குத் தடையேதும் இல்லாதிருக்கின்றது. அதேவேளை விலை மாதுக்களின் உடல்களை வாங்குவதற்கு தடை உள்ளது. இத்தகு சட்டம் நடைமுறையில் உள்ளபொழுதும் பலர் விபச்சாரத் தொழில்களில் ஈடுபடுகின்றனர். ஆனாலும் இத்தகு விபச்சாரத் தொழில்களில் ஈடுபடும் விலை மாதுக்கள் எத்தகு வகையில் தமது அன்றாட வாழ்க்கைக்குத் தேவையான பணச் செலவுகளை எதிர்கொள்கின்றார்கள் என்பது இன்றளவும் கவனிப்பாரற்று இருப்பதும் உண்மை.அதாவது ஒரு விலைமாதுவின் உடலை வாங்க இயலாத சட்டம் இல்லாதபொழுது எந்தவகையிலான பணவலிமையினை நாடி அவர்கள் விபச்சாரத் தொழில்களில் ஈடுபடுகின்றனர் என்பதும் ஒரு கேள்விக்குறியாகவுள்ளது.
திருவேற்காடு கருமாரி அம்மன் கோயில்
திருவேற்காடு கருமாரி அம்மன் கோயில், தமிழ்நாட்டில், திருவள்ளூர் மாவட்டத்தில், சென்னையிலிருந்து 20 கி.மீ., தொலைவில் திருவேற்காட்டில் அமைந்துள்ளது. திருவேற்காடு எனும் பெயருக்கு தெய்வீக மூலிகைகள் (வேர்கள்) நிறைந்த வனம் என்பது பொருளாகும்.
அமைவிடம்
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°04'19.0"N, 80°07'27.6"E (அதாவது, 13.071950°N, 80.124340°E) ஆகும்.
தல புராணம்
தேவி கருமாரியம்மன் ஒரு நாடோடியாகத் திரிந்ததாகவும் அந்தப் பருவத்தில் அவர் சூரியக்கடவுளுக்குக் குறி சொல்வதற்காகச் சென்றதாகவும், அவரை அடையாளம் காணாத சூரியக்கடவுள் உரிய மரியாதை தராமல் அவரை அவமதித்துவிட்டதாகவும் சொல்லப்படுகிறது.
இதனால் கோபமடைந்த தேவி கருமாரியம்மன் சூரியக்கடவுளின் இடம் விட்டகன்றவுடன் சூரியனின் ஜொலிப்பும் பிரகாசமும் மறைந்து உலகம் இருண்டுவிட்டதாகவும், பின்னர் சூரியபகவன் அம்மனிடம் மன்னிப்பு கேட்டதாகவும், அதற்கேற்ப வாரத்தின் முதலாவது நாளை தேவிகருமாரித் தினமாகக் கடைபிடிக்கும்படி அம்மன் கேட்டுக்கொண்டதாகவும் புராணக்கதை உள்ளது. எனவே இந்தத் தலத்தின் அம்மனுக்கான சிறப்பு நாளாக ஞாயிற்றுக்கிழமை அமைந்துள்ளது.
தலப் பெருமைகள்
இங்கு தேவி கருமாரி அம்மன் சுயம்புவாக, நாகப்புற்றுள் எழுந்தருளியுள்ளார். மேலும் ”மரச்சிலை அம்மன்” என்ற சன்னதி இத்தலத்தில் உண்டு.
பதிகம் பாடியோர்
திருவேற்காடு தேவாரம் என்ற பாடலில் திருஞானசம்பந்தர் வேற்காட்டுத் தலத்தைப் பற்றிப் பாடியுள்ளார். அருணகிரிநாதரும் இத்தலம் குறித்து தனது பாடல்களில் பாடியுள்ளது சிறப்பு.
வெளி இணைப்புகள்
பகுப்பு:திருவள்ளூர் மாவட்டத்திலுள்ள அம்மன் கோயில்கள்
திருமயம் ஊராட்சி ஒன்றியம்
திருமயம் ஊராட்சி ஒன்றியம், தமிழ்நாட்டின் புதுக்கோட்டை மாவட்டத்தில் உள்ள பதின்மூன்று  ஊராட்சி ஒன்றியங்களில் ஒன்றாகும். திருமயம் வட்டத்தில் உள்ள திருமயம் ஊராட்சி ஒன்றியம், முப்பத்தி மூன்று ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் திருமயத்தில் இயங்குகிறது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருமயம் ஊராட்சி ஒன்றியத்தின் மொத்த மக்கள் தொகை 82,816  ஆகும். அதில் பட்டியல் இன மக்களின் தொகை 18,225 ஆக உள்ளது. பட்டியல் பழங்குடி மக்களின் தொகை 81 ஆக உள்ளது.
ஊராட்சி மன்றங்கள்
திருமயம் ஊராட்சி ஒன்றியத்தில் உள்ள 33 ஊராட்சி மன்றங்களின் விவரம்:
மேற்கோள்கள்
பகுப்பு:புதுக்கோட்டை மாவட்ட ஊராட்சி ஒன்றியங்கள்
சைன்ஸ் டைரக்ட்
சைன்ஸ் டைரக்ட் (ScienceDirect) என்பது ஒரு வலைத்தளமாகும். இது அறிவியல் மற்றும் மருத்துவ ஆராய்ச்சி மேற்கோள் தரவுத்தளத்திற்கு சந்தா அடிப்படையிலான அணுகல் வழங்குகிறது. இதில் 4000 ஆய்விதழ்கள் மற்றும் 34,000 மின்னூல்கள் ஆகியவற்றின் 18 மில்லியன் உள்ளடக்கங்களை கொண்டுள்ளது. இதழ்கள் நான்கு முக்கிய பிரிவுகளாக பிரிக்கப்படுகின்றன: இயற்பியல் அறிவியல் மற்றும் பொறியியல், உயிர் விஞ்ஞானம், சுகாதார அறிவியல், மற்றும் சமூக அறிவியல் மற்றும் மானுடவியல். ஆய்வுக் கட்டுரையின் சுருக்கங்கள் இலவசமாக கிடைக்கின்றன. ஆனால் அதன் முழுமையான நூல்களின் அணுகலுக்கு (PDF மற்றும், புதிய வெளியீடுகள், HTML இல்) பொதுவாக சந்தா அல்லது காட்சிக்கு-காசு முறையில் பயன்படுத்த இயலும்.
பின்னணி
இது ஆங்கிலோ இடச்சு வெளியீட்டாளரான எல்செவியரால் இயக்கப்படுகிறது. இது மார்ச் 1997-ல் தொடங்கப்பட்டது.
மேற்கோள்கள்
பகுப்பு:எண்ணிம நூலகங்கள்
கூல்டோட்
கூல்டோட் (cooltoad) இணையத்தளம் ஒரு பன்முகத் தளமாகவிளங்குகின்றது,மேலும் உலகின் பல பாகத்திலுமுள்ள இசைப்பாடல்களை இலவசமாக பதிவிறக்கம் செய்யமுடியுமான ஒரு தளமாக விளங்குகின்றது. தமிழ், தெலுங்கு, இந்தி,மலையாளம்,ஆங்கிலம் ஆகியப் பலவகை உலக மொழிகளில் அமையப்பெறும் பாடல்களைக் கொண்ட இத்தளத்திலிருந்து அனைத்துப் பாடல்களையும் பயனர்களின் கணினியில் பதிவிறக்கம் செய்ய முடியும் என்பதும் குறிப்பிடத்தக்கது.
நரி வெண்டை
"நரி வெண்டை" (Abelmoschus ficulneus) இது ஒரு பூக்கும் தாவர வகையாகும். . இந்த வகையான தாவரங்கள் இந்தியா, பாகிஸ்தான், இலங்கை, மலேசியா, மற்றும் ஆஸ்திரேலியாவின் வடக்குப்பகுதியில் காணப்படும் இது பருத்தியின் தோற்றத்தைக்கொண்டு காணப்படுகிறது.
மேற்கோள்கள்
பகுப்பு:இந்தியத் தாவரங்கள் பகுப்பு:இலங்கைத் தாவரங்கள் பகுப்பு:பூக்கும் தாவரங்கள் பகுப்பு:மலேசியத் தாவரங்கள்
இருமையியம்
இருமையியம் (Dualism) அல்லது இருமைவாதம் என்பது, இரண்டு பகுதிகளாக இருக்கும் நிலையைக் குறிக்கிறது. இது முன்னர் இணையாக நிலைத்திருக்கின்ற இரட்டை எதிர்மறைகளைக் குறிப்பதற்காக உருவாக்கப்பட்டது. இச்சொல் மீவியற்பியல், மெய்யியல் இரட்டைத்தன்மை என்பன தொடர்பான உரையாடல்களில் பயன்பட்டது. ஆனால், பிற்காலத்தில் இது இன்னும் பொதுமையாக்கப்பட்டு இரண்டு பகுதிகளாகக் காணப்படும் எந்தவொரு முறைமை தொடர்பிலும் பயன்பாட்டுக்கு வந்தது.
நல்ல, தீய என்பவற்றுக்கு இடையிலான மிகைநிரப்பும் தன்மை அல்லது முரண்பாடு தொடர்பான நம்பிக்கை ஒழுக்க இருமையியம் எனப்படுகிறது. அறநெறி என்றால் என்ன என்ற விளக்கத்தையோ, அல்லது அவை எவ்வாறு வெளிப்படுகின்றன என்பதையோ சாராமல் இரண்டு அறவியல் எதிர்மறைகள் இருக்கின்றன என்பதை இது குறிக்கின்றது.
மேற்கோள்கள்
பகுப்பு:மீவியற்பியல்
ராய் பார்க்கர்
வெளி இணைப்பு
ராய் பார்க்கர் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 1 2011.
ராஸ் ஹன்டர்
ராஸ் ஹன்டர்  (Ross Hunter, பிறப்பு: சனவரி 21 1981 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2000 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
ராஸ் ஹன்டர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள்
பிடாரி
பிடாரி, கோபக் குணக் கொண்ட கிராமப் பெண் காவல் தெய்வம் ஆகும். கிராமத்தின் வெளியில் குடிகொண்டிருக்கும் பிடாரியம்மனை காளியின்  அம்சமாக கிராம மக்கள் போற்றி வழிபடுகின்றனர். தமிழகக் கிராமக் கோயில்களில் பிடாரியம்மன் கோயில்கள் பல உள்ளது.
பெண்களின் கருவை காப்பதால் பிடாரியை, கருக்காத்தம்மன் எனும் பெயரில் பெண்கள் வழிபடுகின்றனர்.
வட்டார வழக்கில் பிடாரி
கிராமங்களில் ஒருவர் யாருக்கும் கட்டுப்படாமல் இருந்தால், அல்லது பெற்றோர்களுக்குக் கட்டுப்படாதவர்க்ளை அடங்காப்பிடாரி என்ற பெயரில் அழைப்பர். மேலும் அடக்கமே இல்லாத மனைவியை அடங்காப்பிடாரி என்றும் அழைப்பர்.